《送前歙黟楚□□五首 其四》
元代·方回

天王理万国，势必委诸吏。制字从一史，执法不可二。

奈何雍也面，胸臆伏私意。两讼一求捷，两役一求避。

含糊卒未决，徐徐较馈遗。酒果若羔雁，书画及弊器。

到官一物无，去官百需备。此县与彼县，大率不相异。

独有楚县尹，不肯作此事。无钱买归舟，仆马亦憔悴。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。